迪士尼碼頭

迪士尼碼頭，全名香港迪士尼樂園渡輪碼頭，係香港迪士尼樂園度假區嘅一座碼頭，位於香港新界大嶼山竹篙灣嘅南面，用來畀香港迪士尼樂園度假區水路交通。工程用咗1.68億港元。

碼頭原本想開條去中環嘅渡輪航線，2005年第一次招標，但係冇人投。香港迪士尼樂園開咗之後一直都冇渡輪服務。香港政府喺2007年再招標，但係都無人問津。而家座碼頭日日嚮處曬太陽，冇乜為，但間中有私人遊艇停泊。泊埋嚟做乜就冇人知，因為碼頭係由香港迪士尼管，私人地方游水、潛水、釣魚、單車、賣嘢通通都唔准。不過碼頭有個公廁冇鎖門，可以方便吓。

香港碼頭
竹篙灣